b'\n_START_ARTICLE_\nHor Pti\xc4\x8d\n_START_SECTION_\nIme\n_START_PARAGRAPH_\nHora Pti\xc4\x8da omenja zelo malo zanesljivih virov. Prvi znani dokaz za njegov obstoj je morda serek z grobo narisanim sokolom, ki ga je odkril F. Petrie v Kaajevi grobnici v Abidu. Drug, bolj \xc4\x8ditljiv napis, vsebuje serek s pti\xc4\x8dem, ki so ga odkrili na fragmentu posode P.D. IV \xc5\xa1t.108 v D\xc5\xbeoserjevem piramidnem kompleksu v Sakari. Hor Pti\xc4\x8d je morda omenjen tudi na vazi iz skrilavca P.D. IV \xc5\xa1t. 97 iz istega piramidnega kompleksa. _NEWLINE_Ker je hieroglif napisan zelo povr\xc5\xa1no, je morebitno pravilno branje imena nezanesljivo. Nekateri egiptologi, med njimi Wolfgang Helck in Peter Kaplony, v pti\xc4\x8du vidijo gos in ime berejo Sa, kar bi pomenilo Horov sin, ali Geb(eb), kar bi pomenilo Horov dedi\xc4\x8d.   Nabil Swelim v pti\xc4\x8du vidi \xc5\xa1torkljo in ime bere kot Ba, kar pomeni Horova du\xc5\xa1a.\n_START_SECTION_\nIdentiteta\n_START_PARAGRAPH_\nO kralju Horu Pti\xc4\x8du je zelo malo znanega. Nekaj arheolo\xc5\xa1kih najdb ka\xc5\xbee, da je med Kaajem in Hotepsekemvijem vladal eden ali ve\xc4\x8d enodnevnih kraljev, med katerimi bi lahko bil tudi Hor Pti\xc4\x8d. _NEWLINE_Egiptologi, med njimi \xc4\x8cern\xc3\xbd in Peter Kaplony, domnevajo, da je Hor Pti\xc4\x8d morda istoveten s skopo dokazanim kraljem Hor Bajem. Slednji je svoje ime pisal z znakom za nogo ali nogo in ovnom, ki se bere Ba. \xc4\x8cern\xc3\xbd in Kaplony menita, da je pti\xc4\x8d v sereku Hora Pti\xc4\x8da gos, ki se tudi transkribira kot Ba. V tem primeru bi Hor-Ba in Hor Pti\xc4\x8d lahko bila ista zgodovinska oseba. Njuna teorija ni enoglasno sprejeta, ker prisotnost sereka Hora Pti\xc4\x8da v Kaajevi grobnici bolj ka\xc5\xbee na medvladje s Horom Pti\xc4\x8dem med Prvo in Drugo egip\xc4\x8dansko dinastijo._NEWLINE_Mesto pokopa Hora Pti\xc4\x8da ni znano.'